Ganske store (ca. 20 millimeter), smale kortvinger. Hodet er firkantet med forholdsvis store kjever (mandibler) og små fasettøyne, grovt punktert. Antennene har et langt indre ledd, er kenbøyde mellom dette og resten av antennen, som er nokså kort og litt utvidet mot spissen (kølleformet). Det er markert, avsatt "hals", pronotum er trapesformet, nokså smalt, lengre enn bredt. Dekkvingene er forholdsvis korte, bakkroppen lang og sylindrisk. Beina er korte og kraftige.